1607.

Godina **1607** (**[[rimski brojevi|MDCVII]]**) bila je redovna godina koja počinje u ponedjeljak po gregorijanskom kalendaru odn. redovna godina koja počinje u četvrtak po 10 dana zaostajućem julijanskom kalendaru. 

## Događaji
* 30. 1. - Velika poplava u Bristolskom kanalu, možda cunami, odnosi procenjenih 2.000 života.
* 12. 2. - Žigmund Rakoci izabran za erdeljskog kneza (do 1608.). 
* 24. 2. - Prapremijera opere *[[L'Orfeo]]* Claudia Monteverdija u Mantovi.
* april - Dignut Venecijanski interdikt. 
* 22. 4. - Car Rudolf potpisao privilegije za Srbe u Lici ali ostale neposlate. 
** Nikola Zrinski "spriječio" u Pragu da car Rudolf izda privilegije vlasima u Liču, "vjerojatno" zaustavio ekspediciju potpisanih gomirskih privilegija (sve uprkos preporukama karlovačkog generala, te nadvojvode Ferdinanda).
* 25. 4. - Osamdesetogodišnji rat, Gibraltarska bitka je pobeda holandske flote nad španskom.
* 24. 5. (14. 5. po j.k.) - Osnovano utvrđenje **[[Jamestown, Virginia]]**, prva trajna engleska kolonija u Severnoj Americi (mada je napuštan 1610).
* maj - Midlandska pobuna u Engleskoj zbog ograđivanja zajedničke zemlje; prvi put upotrebljen izraz *[[Levellers]]*. 
* maj - Damjan Ljubibratić stigao u Napulj, patrijarh Jovan traži da Španci pošalju flotu u Boku Kotorsku; ali ovi ubrzo odustaju od planova.
* jun/jul - Nakon što su mirovali pola godine, uskoci opljačkali tri mletačka broda kod Istre (ubijeno 25 Turaka) i još jednu fregatu iz Dubrovnika - Ivo Senjanin i Juriša vratili uzetu svilu u Rijeku gde su zatočeni ali ubrzo beže.
* 4. 7. - Ustoličen novi ostrogonski nadbiskup Ferenc Forgách, "najžešći protivnik" protestanata.
* 6. 7. - Pobuna Zebrzydowskog, bitka kod Guzówa je pobeda rojalista nad pobunjenicima. 
* leto - Vreme nevolja: u Rusiji se pojavio Lažni Dimitrije II.
* 14. 9. - Bekstvo grofova (erlova): dvojica erlova sa 90 sledbenika beže iz Irske u Španiju.
* 10. 10. - Ustanak Ivana Bolotnjikova završen nakon što su ga predali građani Tule. 
* 20. 10. - Izbegli korintski grčki arhiepiskop Kozma posvetio srpskog episkopa Simeona Vretanju (1608. dobija potvrdu od patrijarha Jovana, 1611. prihvatio uniju).
* jesen - Poverenici savojskog vojvode Karla Emanuela I se pojavili na dubrovačkom Mljetu (Srbi mu nude krunu za oslobođenje).
* 16. 12. - Nadvojvoda Matija saziva ugarski sabor za 10. siječnja, na šta kralj Rudolf 24. 12. saziva isti za 11. ožujka (razdor između braće). 
* 17. 12. - Katoličke bavarske trupe zauzele protestantski grad Donauwörth, što će sledeće godine biti jedan od razloga za osnivanje Protestantske unije.

### Tokom/tijekom godine
* Buna u turskoj Slavoniji nakon što je franjevcima nametnut porez *džulus* koji su oni prebacili na vernike; Mato Delimanović zauzeo Ilok, Antun Slavetić - Sirač, Franjo Kolaković - Kobaš na Savi; istakle se i Kata Delimanović i Mara Margetić; bunu ugušio požeški sandžakbeg Husein-paša Sulejmanović, oko 50 vođa pogubljeno u Đakovu. 
* Isusovci osnovali prvu gimnaziju u Zagrebu (Klasična gimnazija). 
* Erdedijevi od ove godine vrše čast kapetana utvrde i gospodara grada Varaždina. 
* Izaslanstva vojvode Grdana pregovaraju u španskom Napulju. U Albaniji izbila pobuna protiv Turaka.
* Španija proglašava bankrot što dovodi do pada Đenovske banke i "početka kraja mediteranske ekonomije".
* Kralj Anri IV izdao edikt po kome su francuski kralj i biskup od Urgella /Urželja/ suvladari Andore. 
* Ugušena pobuna Džanbulad Ali-paše u Siriji, postavljen u Vlaškoj (pogubljen 1610. u Beogradu). 
* Rana upotreba naziva skerco (Monteverdijevi *Scherzi musicali*).
* Završen ikonostas u Morači.

## Rođenja

* ? - Junije Palmotić, pjesnik i dramatičar († 1657)

## Smrti

* 19. 6. - Jov, patrijarh moskovski 
* 28. 6. - Domenico Fontana, inženjer (* 1543)
* 30. 6. - Caesar Baronius, kardinal i istoričar (* 1538)
* 20. 7. - Miho Pracat, pomorac, bankar i dobrotvor (* ca. 1522)
* 22. 8. - Bartholomew Gosnold, istraživač i gusar (* 1572)
* ? - Gazi II Geraj, krimski kan (* 1551)
* ? - Dinko Ranjina, pjesnik (* 1536)
* ? - Martin Benetović, komediograf i slikar (* ca. 1550)
* ? - Giorgio Basta, habsburški general (* 1544)

## Reference

;Literatura
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993, 
* *Historija naroda Jugoslavije II*, Školska knjiga Zagreb, 1959
* *Encyclopedia of the Ottoman Empire*, Gábor Ágoston, Bruce Alan Masters (Google Books)